[{"text_idx": "#000000", "text": "AsteklimaAgendaGaur egunParte hartuKontaiguzu zure ideiaKomunikazio-baliabideakAurreko Edizioak2022ko edizioa2021eko edizioa2020ko edizioa2019ko edizioaKontaktuaEUES"}, {"text_idx": "#000001", "text": "2022ko edizioa2021eko edizioa2020ko edizioa2019ko edizioa"}, {"text_idx": "#000002", "text": "ASTEKLIMA 2021 ekimenak trantsizio energetiko eta klimatikoaren erronka hurbildu die euskaldunei 200 jarduera baino gehiagorekin"}, {"text_idx": "#000003", "text": "\u00b7Euskadiko Klimaren eta Energiaren Astearen bigarren edizioan 61 udalerrik, mankomunitate batek eta administrazio-batzorde batek hartu dute parte, elkarteez eta sektore pribatuaz gain."}, {"text_idx": "#000005", "text": "Irailaren 24tik urriaren 3ra bitartean, klima-ekintzak Euskadiko izkina guztiak bete dituzte ASTEKLIMAKlima eta Energiaren Astearen bigarren edizioaren baitan. 61 udalek, mankomunitate batek eta administrazio-batzorde batek hainbat elkarterekin eta sektore pribatuarekin batera hartu duten klima-ekintzarekiko konpromisoari esker, posible izan da ia 200 jarduera antolatzea \u2014lehenengo edizioan 64 izan ziren\u2014; eta jarduera horietan, herritarrek bere egin dute kanpainako leloa: \u2018Ekintza oro, txikia bada ere, garrantzitsua da\u2019."}, {"text_idx": "#000006", "text": "Tailerren, hitzaldien, interpretazio-txanden edo jolasen moduko jardueren eskaintza zabalaren artean, euskal herritarrek klima-aldaketak dakartzan erronketan sakondu ahal izan dute, eta trantsizio energetiko eta klimatikoaren erronkari aurre egiteko tokitik ekiteak duen garrantzia ulertu ahal izan dute."}, {"text_idx": "#000007", "text": "ASTEKLIMA 2021 ekimeneko agendan mugikortasun jasangarrirako lekua egon da, esate baterako, honako proposamen hauekin: Bilboko Areatzako pasealekua zeharkatu zuen Bridgestone IV. Herri Bizikletaldi Solidarioa; \u20182030 Baso Magikoa\u2019 (Zumaiena Ikastetxearen ekimena, naturaren eta jasangarritasunaren balioetan oinarritua; ikasteko, elkartrukatzeko eta hezkuntza-jarduerarako toki bat lortzeko xedearekin) bezalako hezkuntza-proiektuak; biodibertsitateari, urari eta klima-aldaketaren kontrako herri-ekimenei buruzko tailerrak; txangoak eta ibilaldiak gure ingurua ezagutu eta ulertzeko; edo antzerkia, ipuin-kontalariak eta horma-irudiak bezalako kultura-proposamenak."}, {"text_idx": "#000008", "text": "ASTEKLIMAren bigarren edizioaren funtsezko jardueretako bat \u2018Urban Klima 2050: Euskadin egokitzapena finantzatzeko eragile anitzeko lankidetza\u2019 nazioarteko jardunaldia izan da, irailaren 30ean egin zena Bilboko Euskalduna Jauregian. Saio hibrido batean \u2014aurrez aurrekoa eta online\u2014 300 ikus-entzule baino gehiagok, LIFE Ip Urban Klima 2050Europako proiektuaren aurrerapen nagusiak ezagutzeko aukera izan zuten. Proiektu hori datozen urteetarako Euskadiko klima-ekintzako ekimenik handiena da."}, {"text_idx": "#000010", "text": "ASTEKLIMAk, Klimaren eta Energiaren Asteak, 230 jarduera antolatuko ditu herritarrak klima-aldaketaren aurka mobilizatzeko"}, {"text_idx": "#000011", "text": "ASTEKLIMA 2023 irailaren 22tik urriaren 1era bitartean egingo da, \u2018Ekintza oro, txikia bada ere, garrantzitsua da\u2019 lelopean Euskadiko Klimaren eta Energiaren Astea Eusko Jaurlaritzako Ekonomiaren"}, {"text_idx": "#000013", "text": "ASTEKLIMA 2023 irailaren 22tik urriaren 1era itzuliko da, Euskadiko bazter guztiak ehunka jarduerarekin betetzeko eta, beste behin ere, klima aldaketa euskal herritarren agendan txertatzeko, \u2018ekintza"}, {"text_idx": "#000014", "text": "Eusko Jaurlaritzak 4,2 milioi euroko dirulaguntza eman du toki erakundeen garapen jasangarriko ekintzetarako"}, {"text_idx": "#000016", "text": "\u2018KLIMAMETRAJE\u2019 ekitaldiak, klima-aldaketari buruzko gazteen film laburren lehiaketaren lehen edizioak, bere sariak banatuko ditu"}, {"text_idx": "#000018", "text": "ASTEKLIMA 2022 ekitaldiak euskal herritarrak energia- eta klima-trantsizioaren erronkan murgiltzen ditu, 200 jarduera baino gehiagorekin"}]